CELEX: 52007PC0523
Language: lt
Date: 2007-09-13
Title: Pasiūlymas Tarybos reglamentas nukrypstantis nuo Reglamento (EB) Nr. 1782/2003, nustatančio bendrąsias tiesioginės paramos schemų pagal bendrą žemės ūkio politiką taisykles ir nustatančio tam tikras paramos schemas ūkininkams už atidėtą žemę 2008 m.

Svarbus teisinis pranešimas

|

52007PC0523

Pasiūlymas Tarybos reglamentas nukrypstantis nuo Reglamento (EB) Nr. 1782/2003, nustatančio bendrąsias tiesioginės paramos schemų pagal bendrą žemės ūkio politiką taisykles ir nustatančio tam tikras paramos schemas ūkininkams už atidėtą žemę 2008 m.  /* KOM/2007/0523 galutinis - CNS 2007/0194 */  

	[pic] | EUROPOS BENDRIJŲ KOMISIJA |Briuselis, 13.9.2007KOM(2007) 523 galutinis2007/0194 (CNS)PasiūlymasTARYBOS REGLAMENTASnukrypstantis nuo Reglamento (EB) Nr. 1782/2003, nustatančio bendrąsias tiesioginės paramos schemų pagal bendrą žemės ūkio politiką taisykles ir nustatančio tam tikras paramos schemas ūkininkams už atidėtą žemę 2008 m.(pateikta Komisijos)AIŠKINAMASIS MEMORANDUMAS1. PASIūLYMO APLINKYBėS-  Pasiūlymo pagrindas ir tikslaiPasiūlymo pagrindas – padėtis grūdų rinkoje. Tikimasi, kad plotų, už kuriuos skiriamos išmokos už atidėtą žemę, naudojimas žemės ūkio veiklai paskatins ūkininkus išauginti papildomą kiekį grūdų, o tai padėtų sumažinti įtampą rinkoje.-  Bendrosios aplinkybės2007–2008 prekybos metų pradžioje grūdų rinkos kainos yra išskirtinai didelės.Dėl nepalankių meteorologinių sąlygų nuimant derlių 2006 m. grūdų prikulta mažiau nei planuota, t. y. 266 mln. tonų, todėl galutinės 2006–2007 m. Europos Sąjungos grūdų atsargos yra nedidelės. Intervencinės atsargos minėtais prekybos metais smarkiai sumažėjo – nuo 14 mln. tonų iki 2,5 mln. tonų, kurių didžiąją dalį sudarė Vengrijoje laikomi kukurūzai. Intervencijai pasiūlytas labai nedidelis kiekis. Daugiau nei 8 mln. tonų intervencinių atsargų perkelta į vidaus rinką, įskaitant 2,9 mln. tonų kviečių, 3,4 mln. tonų kukurūzų, 1,4 mln. tonų miežių ir maždaug 395 000 tonų rugių. Privačių atsargų kiekis vertinamas skirtingai, bet visi analitikai sutaria, kad 2006–2007 m. jos gerokai sumažėjo. Apytikriu skaičiavimu ES-27 grūdų importuos 12,4 mln. tonų, palyginti su 10 mln. tonų 2005–2006 m., o eksportuos 19,1 mln. tonų, palyginti su 2005–2006 m. eksportuotų 24,9 mln. tonų. Nepaisant ganėtinai nepalankaus euro ir dolerio keitimo santykio, buvo galima apsieiti be eksporto grąžinamųjų išmokų.Tikėtina, kad sausi ir neįprastai karšti orai šių metų balandį smarkiai pakenkė derliaus gausai. Drėgmės stygių Vakarų Europoje esančiose valstybėse narėse iš dalies kompensavo lietūs gegužės mėnesį, bet karšti ir sausi orai išsilaikė pietinėje Europos dalyje, ypač Rumunijoje ir Bulgarijoje, kurios nukentėjo nuo vienos iš didžiausių sausros istorijoje. Kadangi išankstinės 2007 m. derliaus prognozės yra artimos praėjusių metų kiekiui, 2007–2008 prekybos metų pabaigoje ES privačios grūdų atsargos dar labiau sumažės. Numatoma, kad pasaulio lygiu galutinės 2007–2008 m. atsargos nukris iki istoriškai mažo kiekio, pirmiausia didžiausius kiekius eksportuojančiose šalyse.Esant tokioms aplinkybėms, jeigu 2008 m. derlius bus įprasto dydžio ir išliks ta pati derliaus tendencija bei bus priimta nukrypti leidžianti nuostata dėl atidėtos žemės 2008 m., privačios atsargos Europos Sąjungoje bus tik iš dalies atkurtos, o bendros galutinės 2008–2009 prekybos metų atsargos bus mažesnės už pradines dabartinių prekybos metų atsargas. Dėl prasto 2008 m. derliaus ir prievolės atidėti 10 % žemės vidaus rinkoje galėtų kilti pavojingų padarinių.Nuo 1988–1989 m. žemės atidėjimo sistema pradėta savanoriškai taikyti kaip pasiūlos valdymo priemonė, kai išaugintų grūdų kiekis Europos Sąjungoje viršijo kiekį, kurį įmanoma parduoti rinkoje. Po 1992 m. reformos ji tapo privaloma; t. y. imta reikalauti, jog bendrąją schemą taikantys augintojai atidėtų tam tikrą nustatytą deklaruotų plotų dalį, kad įgytų teisę gauti tiesiogines išmokas. Po 2003 m. reformos ūkininkams suteiktos teisės gauti išmokas už atidėtą žemę, kurios gali būti išmokamos, jei atidedamas vienas kriterijus atitinkančios žemės hektaras.Iš pradžių kasmet buvo nustatoma, kiek žemės reikia atidėti, bet 1999–2000 m. tvarka supaprastinta ir nustatyta pastovi 10 % norma. Valstybėse narėse, kurios pasirinko bendrąją išmokos už plotą schemą (Lenkijoje, Čekijoje, Slovakijoje, Vengrijoje, Lietuvoje, Latvijoje, Estijoje, Kipre, Bulgarijoje ir Rumunijoje), ūkininkai neprivalo atidėti žemės.Šiuo metu privalomos atidėti žemės Europos Sąjungoje yra 3,8 mln. hektarų. Jeigu žemė nebūtų visiškai atidėta, faktiškai būtų galima vėl įdirbti nuo 1,6 iki 2,9 mln. hektarų žemės. Jeigu, kad derlius būtų vidutiniškas, rinka pasipildytų maždaug 10 mln. tonų. Jeigu ūkininkai atsisakytų auginti kitus pasėlius, pirmiausia aliejinius augalus, ir nuspręstų kuo daugiau žemės panaudoti grūdinių kultūrų auginimui, šis kiekis galėtų pasiekti 17 mln. tonų.Tai nereiškia, kad visiškai žemės neatidėję ūkininkai privalo ją visą įdirbti. Jie gali toliau atidėti žemę savanoriškai ir taikyti aplinkos apsaugos schemas. Kompleksinio paramos susiejimo priemonė taikoma visai dirbamai žemei.Nors prievolė atidėti žemę buvo įvesta kaip rinkos priemonė, ji teigiamai paveikė aplinką daugelyje regionų. Todėl atsisakius ilgalaikės žemės atidėjimo prievolės kyla klausimas, kaip reikės išlaikyti tą teigiamą poveikį. Šį klausimą Komisija svarstys 2008 m., kai bus peržiūrima BŽŪP.-  Pasiūlymo srityje galiojančios nuostatos2003 m. rugsėjo 29 d. Tarybos reglamentas (EB) Nr. 1782/2003, nustatantis bendrąsias tiesioginės paramos schemų pagal bendrą žemės ūkio politiką taisykles ir nustatantis tam tikras paramos schemas ūkininkams bei iš dalies pakeičiantis Reglamentus (EEB) Nr. 2019/93, (EB) Nr. 1452/2001, (EB) Nr. 1453/2001, (EB) Nr. 1454/2001, (EB) Nr. 1868/94, (EB) Nr. 1251/1999, (EB) Nr. 1254/1999, (EB) Nr. 1673/2000, (EEB) Nr. 2358/71 ir (EB) Nr. 2529/2001.-  Derėjimas su kitomis Europos Sąjungos politikos sritimis ir tikslaisGalutinį sprendimą bus galima priimti išnagrinėjus, kaip ir kokiomis priemonėmis galima išsaugoti teigiamą šalutinį žemės atidėjimo poveikį aplinkai.2. KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS-  Konsultacijos su suinteresuotosiomis šalimis2007 m. liepos 16 d. pasiūlymas paskelbtas Žemės ūkio taryboje ir pateiktas pranešimas spaudai. Pagrindinės Europos ūkininkų asociacijos, pramonės ir prekybos sektoriaus atstovai pareiškė pritarią pasiūlymui[1].Sprendimą reikia priimti skubiai, nes padėtis rinkoje kelia nerimą. Prieš priimdami sprendimą dėl 2007 m. rudens sėjos, ūkininkai turėtų žinoti, ko tikėtis.-  Tiriamųjų duomenų rinkimas ir naudojimasNepriklausomo tyrimo neprireikė.-  Poveikio vertinimasNetaikoma.3. TEISINIAI PASIūLYMO ASPEKTAI-  Siūlomų veiksmų santraukaŠio pasiūlymo tikslas – nustatyti, kad 2008 m. prievolė atidėti žemę visiškai nebūtų taikoma.Atsižvelgiant į bendrosios išmokos schemos veikimą ši priemonė reiškia, kad kiekvieną reikalavimus atitinkantį žemės hektarą galima naudoti turint teisę gauti išmokas, prilygstančias išmokoms už atidėtą žemę, ir kad atidėtą žemę galima naudoti žemės ūkio veiklai.-  Teisinis pagrindasEuropos bendrijos steigimo sutarties 37 straipsnio 2 dalis.-  Subsidiarumo principasPasiūlymas priklauso išimtinei Bendrijos kompetencijai. Todėl subsidiarumo principas netaikomas.-  Proporcingumo principasPasiūlymas atitinka proporcingumo principą, nes dėl prasto 2008 m. derliaus vidaus rinkoje galėtų kilti pavojingų padarinių.-  Priemonių pasirinkimasSiūloma priemonė: Tarybos reglamentas.Kitos priemonės nebūtų tinkamos dėl to, kad reglamentas turi būti iš dalies pakeistas reglamentu.4. POVEIKIS BIUDžETUIVertinant derliaus tendenciją numatoma, kad visiškai panaikinus prievolę atidėti žemę intervencinės atsargos 2008–2009 prekybos metais nepadidės. Atsižvelgiant į šiuo metu rinkoje susiklosčiusią įtemptą padėtį, dideles rinkos kainas ir numatomus pokyčius, dėl pasiūlymo neturėtų padidėti intervencinės atsargos ir su tuo susijusios biudžeto išlaidos 2009 ir 2010 biudžetiniais metais.5. PAPILDOMA INFORMACIJA-  SupaprastinimasPasiūlyme numatyta supaprastinti valdžios institucijų (ES ar nacionalinių) taikomą administracinę tvarką.Pasiūlymas, kurio antraštė 2007/AGRI/052, yra įtrauktas į Komisijos darbo ir teisės aktų leidybos programą.2007/0194 (CNS)PasiūlymasTARYBOS REGLAMENTASnukrypstantis nuo Reglamento (EB) Nr. 1782/2003, nustatančio bendrąsias tiesioginės paramos schemų pagal bendrą žemės ūkio politiką taisykles ir nustatančio tam tikras paramos schemas ūkininkams už atidėtą žemę 2008 m.EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 37 straipsnio 2 dalies trečią pastraipą,atsižvelgdami į Komisijos pasiūlymą,atsižvelgdama į Europos Parlamento nuomonę[2],kadangi:(1) Tarybos reglamento (EB) Nr. 1782/2003[3] 54 straipsnyje numatyta, kad norint įgyti teisę gauti išmokas pagal bendrąją išmokos schemą, teisė gauti išmokas už atidėtą žemę yra siejama su žemės, kurioje nevykdoma žemės ūkio veikla, hektaru.(2) 2007–2008 prekybos metų pradžioje grūdų rinkos kainos yra išskirtinai didelės. Dėl mažesnio nei tikėtasi 2006 m. derliaus galutinės 2006–2007 m. Europos Sąjungos atsargos buvo nedidelės. Atsižvelgiant į išankstines 2007 m. derliaus prognozes, kyla daug neaiškumų, kaip atkurti atsargas. Numatoma, kad pasaulio lygiu galutinės 2007–2008 m. atsargos sumažės iki istoriškai mažo kiekio, pirmiausia didžiausius kiekius eksportuojančiose šalyse. Esant tokioms aplinkybėms, net jeigu 2008 m. derlius bus įprasto dydžio, atsargos išaugs nežymiai, bet jeigu derlius bus prastas, vidaus rinkoje galėtų atsirasti pavojingų padarinių. Be to, grūdų kainos ir jų atsargos turi didelio poveikio kitų lauko kultūrų, pavyzdžiui, aliejinių augalų ir baltymingų augalų, pasiūlai ir kainoms, taip pat gyvulininkystės sektoriui, todėl pavojus gali kilti ir tiems kitiems sektoriams.(3) Todėl 2008 m. tikslinga leisti atidėtą žemę naudoti žemės ūkio veiklai,PRIĖMĖ ŠĮ REGLAMENTĄ,1 straipsnisNukrypstant nuo Reglamento (EB) Nr. 1782/2003 54 straipsnio 3 dalies, 2008 m. ūkininkai, norintys įgyti teisę gauti fiksuoto dydžio sumą, nustatytą pagal teisę gauti išmokas už atidėtą žemę, neprivalo atidėti tos teisės įgijimo reikalavimo atitinkančios žemės ne žemės ūkio veiklai.2 straipsnisŠis reglamentas įsigalioja septintą dieną po jo paskelbimo Europos Sąjungos oficialiajame leidinyje .Šis reglamentas privalomas visas ir taikomas visose valstybėse narėse.Priimta Briuselyje […]Tarybos varduPirmininkasFINANSINĖ PAŽYMA | Fichefin/07/24545 REV1 OJ/mlc 6.1.2007 |DATA: 2007-08-16 |1. | BIUDŽETO EILUTĖ: 5/2/2001 | ASIGNAVIMAI: 516 mln. EUR (2007 m. biudžetas) |2. | PAVADINIMAS: Tarybos reglamento, nukrypstančio nuo Reglamento (EB) Nr. 1782/2003, nustatančio bendrąsias tiesioginės paramos schemų pagal bendrą žemės ūkio politiką taisykles ir nustatančio tam tikras paramos schemas ūkininkams už atidėtą žemę 2008 m., pasiūlymas. |3. | TEISINIS PAGRINDAS Sutarties 37 straipsnio 2 dalis |4. | TIKSLAI: Sumažinti įtampą rinkoje visiškai atsisakant atidėti žemę, kad ūkininkai būtų paskatinti išauginti papildomą grūdų kiekį. |5. | FINANSINIS POVEIKIS | 12 MĖN. LAIKOTARPIS (mln. EUR ) | EINAMIEJI 2007 FINANSINIAI METAI (mln. EUR ) | KITI (2008) FINANSINIAI METAI (mln. EUR ) |5.0 | IŠLAIDOS - IŠ EB BIUDŽETO (GRĄŽINAMOSIOS IŠMOKOS IR (ARBA) INTERVENCIJOS) - NACIONALINIŲ VALDŽIOS INSTITUCIJŲ - KITOS | - | - | - |5.1 | PAJAMOS - EB NUOSAVIEJI IŠTEKLIAI (MOKESČIAI IR (ARBA) MUITAI) - NACIONALINĖS | - | - | - |2009 | 2010 | 2011 | 2012 |5.0.1 | NUMATOMOS IŠLAIDOS | - | - | - | - |5.1.1 | NUMATOMOS PAJAMOS | - | - | - | - |5.2 | APSKAIČIAVIMO METODAS: |6.0 | AR PROJEKTAS GALI BŪTI FINANSUOJAMAS IŠ ASIGNAVIMŲ, ĮTRAUKTŲ Į ATITINKAMĄ EINAMOJO BIUDŽETO SKYRIŲ? | TAIP NE |6.1 | AR PROJEKTĄ GALIMA FINANSUOTI PERKELIANT LĖŠAS IŠ VIENO EINAMOJO BIUDŽETO SKYRIAUS Į KITĄ? | TAIP NE |6.2 | AR REIKĖS SKIRTI PAPILDOMĄ BIUDŽETĄ? | TAIP NE |6.3 | AR ASIGNAVIMUS REIKĖS ĮTRAUKTI Į BŪSIMUS BIUDŽETUS? | TAIP NE |PASTABOS: Pasiūlymas visiškai atsisakyti prievolės atidėti žemę 2008–2009 prekybos metais padidintų ES grūdų kiekį maždaug 10 mln. t. Kadangi 2007 m. (2007–2008 prekybos metai) derlius yra labai mažas, šis papildomas kiekis, 2008 m. gautas visiškai atsisakius atidėti žemę ir jeigu išliktų derliaus tendencija, iš esmės leistų labiau stabilizuoti padėtį užtikrinant grūdų pasiūlą maisto, pašarų bei pramoninėms reikmėms ES ir iš dalies papildyti privačias atsargas. Atsižvelgiant į šiuo metu rinkoje susiklosčiusią įtemptą padėtį ir numatomus pokyčius, dėl pasiūlymo neturėtų padidėti intervencinės atsargos ir dėl to išaugti biudžeto išlaidos 2009 ir 2010 biudžetiniais metais esant įprastoms klimato sąlygoms. |[1] 2007 m. liepos 2 d. pranešimas spaudai, kurį parengė COPA/COGECA, ir bendras AAF, COCERAL, FEDIOL, FEFAC, EUROFLOUR, GAM svarstymas apie esamas bei būsimas ES politikos sistemos sąlygas – 2007 m. gegužės 4 d. susitikimas Europos grūdų ir aliejinių augalų klausimais.[2] OL C …, …, p. ….[3] OL L 270, 2003 10 21, p. 1. Reglamentas su paskutiniais pakeitimais, padarytais Reglamentu (EB) Nr. 552/2007.